# Alberto Perea Correoso

Alberto Álvaro Perea Correoso (Albacete, 19 de desembre de 1990) és un futbolista professional castellanomanxec que juga com a migcampista per l'Anorthosis Famagusta FC.

## Carrera de club

Perea és producte del planter de l'Albacete Balompié. Va debutar amb el primer equip el 17 de gener de 2009, entrant com a suplent a la segona part en una derrota per 0–3 a casa contra l'Hèrcules CF a la segona divisió. El 21 de maig fou traspassat a l'Atlètic de Madrid, i va passar la seva primera temporada amb els colchoneros de l'Atlètic de Madrid B a Segona Divisió B.
El seu bon estat de forma li va permetre fer la pretemporada amb el primer equip per la lliga 2010–11, i va marcar en la seva primera aparició, contra els veïns de Madrid de la RSD Alcalá (victòria per 8–2), i novament contra el Reial Betis (2–1) la setmana següent. El 27 d'octubre de 2010 va jugar el seu primer partit oficial amb l'Atlético, substituint Raúl García en una victòria per 5–0 contra l'Universidad de Las Palmas CF en trenta-dosens de la Copa del Rei de futbol 2010–11; dues setmanes després, amb tot ja decidit, fou titular en el partit de tornada, que acabà en empat 1–1 al Vicente Calderón.
El 12 de juliol de 2011, Perea fou traspassat a un altre club de la Comunitat de Madrid, signant contracte per tres anys amb el Rayo Vallecano, que acabava d'ascendir a La Liga, i fou assignat inicialment al Rayo Vallecano B a Segona B. Beneficiat per diverses lesions al primer equip, va debutar a la màxima categoria el 22 de gener de 2012, tot jugant deu minuts en una derrota per 0–1 a casa contra el RCD Mallorca.
En els anys següents, Perea va anar alternant partits entre segona i Segona B, representant la UE Llagostera, UE Olot i el FC Barcelona B. El 17 de juliol de 2017, com a agent lliure signà per tres anys amb el Cadis CF.
L'1 de febrer de 2019, Perea fou cedit a l'Extremadura UD per sis mesos. Va renovar el seu vincle amb els gaditans fins al 30 de juny de 2023 posteriorment el mateix any.
L'1 de setembre de 2022, Perea va acabar contracte amb el Cadis, i va signar-ne un per un any amb el Granada CF de segona divisió tot just hores després.

## Referències

* ↑ El Hércules rompe su gafe en el 2009; Marca, 17 gener 2009 (en castellà)
* ↑ El Atlético de Madrid encarrila la eliminatoria de Copa tras golear al Universidad (0-5) (Atlético de Madrid are all but qualified in Cup after routing Universidad (0-5)) Arxivat 2016-06-10 a Wayback Machine.; Atlético de Madrid, 28 octubre 2010 (en castellà)
* ↑ «Un Atlético sin motivación sólo logra un triste empate» (en castellà). Diari AS, 10-11-2010 [Consulta: 18 agost 2017].
* ↑ Alberto Perea firma tres años con el Rayo Vallecano (Alberto Perea sbigns for three years with Rayo Vallecano) Arxivat 2011-07-14 a Wayback Machine.; Rayo Herald, 12 juliol 2011 (en castellà)
* ↑ «Mallorca ride their luck». ESPN Soccernet, 22-01-2012. Arxivat de l'original el 2012-07-14. [Consulta: 5 desembre 2020].
* ↑ «Alberto Perea firma tres temporadas» (en castellà). Cadis CF, 17-07-2017. [Consulta: 18 juliol 2017].
* ↑ «Alberto Perea se marcha cedido al Extremadura» (en castellà). Cadis CF, 01-02-2019. [Consulta: 9 febrer 2019].
* ↑ «Alberto Perea renueva hasta 2023» (en castellà). Diario de Cádiz, 22-12-2019 [Consulta: 14 gener 2020].
* ↑ «Rescisión de Alberto Perea» (en castellà). Cadis CF, 01-09-2022. [Consulta: 2 setembre 2022].
* ↑ «Comunicado Oficial | Perea, nuevo jugador del Granada CF» (en castellà). Granada CF, 01-09-2022. [Consulta: 2 setembre 2022].

## Enllaços externs

* Alberto Perea Correoso a BDFutbol
* Alberto Perea Correoso, Fitxa a Soccerway